62019TJ0384_INF
A Törvényszék (nyolcadik tanács) 2021. szeptember 29‑i ítélete –Parlament kontra Axa Assurances Luxembourg és társai
(T‑384/19. sz. ügy)
„Választottbírósági kikötés – »Az építési területet érintő bármely kárra« kiterjedő biztosítási szerződés – A luxembourgi Konrad Adenauer épület kibővítése és felújítása – Esővíz által okozott károk – A költségek és károk megtérítése iránti kérelem – A biztosítás hatálya – Kizárási klauzula – Kiegészítő eljárási kötelezettségek – Részben távollétben lefolytatott eljárás”
1.
Bírósági eljárás – A Törvényszék előtt választottbírósági kikötés alapján történő keresetindítás – A Törvényszéknek kizárólag az EUMSZ 256. cikkben, az EUMSZ 272. cikkben és a választottbírósági kikötésben meghatározott hatásköre – Terjedelem
(EUMSZ 256. és EUMSZ 272. cikk)
(lásd: 43. és 44. pont)
2.
Bírósági eljárás – A Törvényszék előtt választottbírósági kikötés alapján történő keresetindítás – Biztosítási szerződés – „Az építési területet érintő bármely kárra” kiterjedő biztosítás – Az Európai Parlament Konrad Adenauer épületében esővíz által okozott károk – A Parlamentnek a költségek és károk megtérítése iránti kérelme – A biztosítás hatálya – Kizárási klauzula – Az árvíz fogalma
(EUMSZ 256. és EUMSZ 272. cikk; 2007/60 európai parlamenti és tanácsi irányelv, 1. és 2. cikk)
(lásd: 77., 78., 81–96. és 99–111. pont)
3.
Bírósági eljárás – A Törvényszék előtt választottbírósági kikötés alapján történő keresetindítás – Biztosítási szerződés – „Az építési területet érintő bármely kárra” kiterjedő biztosítás – Az Európai Parlament Konrad Adenauer épületében esővíz által okozott károk – A Parlamentnek a költségek és károk megtérítése iránti kérelme – Szerződéses felelősség megállapítása iránti kereset – Feltételek – Jogellenesség – Kár – Okozati összefüggés – Bizonyítási teher – Valamelyik feltétel hiánya – A kártérítési kereset egészének elutasítása
(EUMSZ 256., EUMSZ 272. és EUMSZ 340. cikk)
(lásd: 125–129. és 133. pont)
Tárgy
Az EUMSZ 272. cikk alapján az alperesek arra való kötelezése iránti kérelem, hogy térítsék meg a luxembourgi Konrad Adenauer épületben a 2016. május 27‑én és 30‑án a helyszínre hulló nagy mennyiségű csapadék következtében keletkezett vízkárhoz kapcsolódó költségeket.
Rendelkező rész
1)
A Törvényszék a Nationale‑Nederlanden Schadeverzekering Maatschappij NV‑t kötelezi 79653,89 euró összeget, valamint 2017. december 22‑től számítva az ahhoz kapcsolódó törvényes késedelmi kamatot megtéríteni az Európai Parlament számára, amely kamat jogszabály szerinti összege az Európai Központi Bank által a refinanszírozási műveletek tekintetében alkalmazott kamatlábnak felel meg, nyolc százalékponttal növelve.
2)
A Törvényszék a keresetet ezt meghaladó részében elutasítja.
3)
A Nationale‑Nederlanden Schadeverzekering Maatschappij NV viseli a rá vonatkozó, távollétében lefolytatott eljárás költségeit.
4)
A Parlament viseli a saját költségein felül az Axa Assurances Luxembourg SA, a Bâloise Assurances Luxembourg SA és a La Luxembourgeoise SA részéről felmerült költségek kétharmadát.